
21 Αυγούστου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2856 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση τροποποίησης, συμπλήρωσης και κωδι¬ 
κοποίησης διατάξεων του οργανισμού του κοι¬ 
νωφελούς ιδρύματος με την επωνυμία «ΙΔΡΥΜΑ 
ΑΝΤΩΝΙΟΥ ΚΑΙ ΣΟΦΙΑΣ ΛΕΒΕΝΤΗ» που κυρώ¬ 
θηκε με το από 23-3-2011 π.δ/γμα (ΦΕΚ 658 Β'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) της αριθ. 4517/25-2-2008 πράξης της συμβολαι¬ 
ογράφου Πειραιά Μαρίας Μαυρουδέα με την οποία ο 
Μιχαήλ Λεβέντης συνέστησε κοινωφελές Ίδρυμα με την 
επωνυμία «Ίδρυμα Αντωνίου και Σοφίας Λεβέντη», 

β) του από 23-3-2011 π.δ/τος (ΦΕΚ 658 Β') με το οποίο 
εγκρίθηκε η σύσταση του και κυρώθηκε ο Οργανισμός 
του, 

γ) των άρθρων 51 και 52 του ν. 4182/2013 (ΦΕΚ 185 Α') 
και 

δ) του άρθρου 110 του Αστικού Κώδικα. 

2. Το από 15-5-2014 πρακτικό του Διοικητικού Συμ¬ 
βουλίου του Ιδρύματος και τα από 1 -7-2014,3-11 -2014, 
2-6-2015 και 15-12-2015 έγγραφά του. 

3. Το αριθ. 154375/Η/26-9-2014 έγγραφο της Δ/νσης 
Διοικητικού του Υπουργείου Παιδείας και Θρησκευμά¬ 
των και το αριθ. Υ4α/66840/14/10-9-2014 έγγραφο της 
Δ/νσης Ανάπτυξης Μονάδων Υγείας του Υπουργείου 
Υγείας. 

4. Το αριθ. 185/2009 π.δ/γμα (ΦΕΚ 213 Α') σχετικά με 
την ανασύσταση του Υπουργείου Οικονομικών. 

5. Το αριθ. 111/2014 π.δ/γμα (ΦΕΚ 178 Α') Οργανισμός 
του Υπουργείου Οικονομικών. 

6. Το αριθ. 70/22-9-2015 π.δ/γμα (ΦΕΚ 114 Α') σχετικά 
με τη μετονομασία του Υπουργείου Πολιτισμού, Παιδείας 
και Θρησκευμάτων σε Υπουργείο Παιδείας, Έρευνας και 
Θρησκευμάτων. 

7. Το άρθρο 27 του ν. 4320/2015 (ΦΕΚ 29 Α') σύμφωνα 
με το οποίο το Υπουργείο Υγείας και Κοινωνικών Ασφα¬ 
λίσεων μετονομάζεται σε Υπουργείο Υγείας. 

8. Τα αριθ. 125/5-11-2016 (ΦΕΚ 210 Α') και 73/ 
23-9-2015 (ΦΕΚ 116 Α') π.δ/τα περί διορισμού Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών. 


9. Την αριθ. Υ8/25-9-2015 (ΦΕΚ 2109 Β') απόφαση του 
Πρωθυπουργού σχετικά με την ανάθεση αρμοδιοτήτων 
στον Αναπληρωτή Υπουργό Παιδείας, Έρευνας και Θρη¬ 
σκευμάτων Κωνσταντίνο Φωτάκη. 

10. Την αριθ. ΥΠΟΙΚ 0010218 ΕΞ 2016/15-11-2016 
(ΦΕΚ 3696 Β') απόφαση του Πρωθυπουργού και του 
Υπουργού Οικονομικών σχετικά με την ανάθεση αρ¬ 
μοδιοτήτων στην Υφυπουργό Οικονομικών Αικατερίνη 
Παπανάτσιου. 

11. Την αριθ. Υ25/6-10-2015 (ΦΕΚ 2144 Β') απόφαση 
του Πρωθυπουργού σχετικά μετην ανάθεση αρμοδιοτή¬ 
των στον Αναπληρωτή Υπουργό Υγείας Παύλο Πολάκη. 

Με πρόταση του Αναπληρωτή Υπουργού Οικονομι¬ 
κών, του Υπουργού και Αναπληρωτή Υπουργού Παιδεί¬ 
ας, Έρευνας και Θρησκευμάτων και του Υπουργού και 
Αναπληρωτή Υπουργού Υγείας, αποφασίζουμε: 

Άρθρο μόνο 

Εγκρίνουμε την τροποποίηση, συμπλήρωση και κωδι¬ 
κοποίηση των διατάξεων του Οργανισμού του Ιδρύμα¬ 
τος με την επωνυμία «ΙΔΡΥΜΑ ΑΝΤΩΝΙΟΥ ΚΑΙ ΣΟΦΙΑΣ 
ΛΕΒΕΝΤΗ», όπως αποφασίστηκε από το Διοικητικό 
Συμβούλιο του Ιδρύματος αυτού με το από 15-5-2014 
πρακτικό του, όπως καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του 

κοινωφελούς ιδρύματος με την επωνυμία 

«ΙΔΡΥΜΑ ΑΝΤΩΝΙΟΥ ΚΑΙ ΣΟΦΙΑΣ ΛΕΒΕΝΤΗ». 

Άρθρο Ιο 

Μορφή-επωνυμία-έδρα-σφραγίδα 

Ι.Το κοινωφελές ίδρυμα με την επωνυμία «ΙΔΡΥΜΑ 
ΑΝΤΩΝΙΟΥ ΚΑΙ ΣΟΦΙΑΣ ΛΕΒΕΝΤΗ», που συστήθηκε από 
τον Μιχαήλ Λεβέντη του Αντωνίου, με την αριθ. 4517/ 
25-2-2008 πράξη της συμβολαιογράφου Πειραιά Μαρί¬ 
ας Δημητρίου Μαυρουδέα συζύγου Ιακώβου Βενιέρη, 
αποτελεί νομικό πρόσωπο ιδιωτικού δικαίου και διέπε- 
ται από τις διατάξεις της ανωτέρω συστατικής πράξης, 
του παρόντος οργανισμού, του ν. 4182/2013 όπως κάθε 
φορά ισχύει ο νόμος αυτός και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η πόλη του Πειραιά Ατ¬ 
τικής. 

3. Η σφραγίδα του ιδρύματος είναι στρογγυλή και 
αναγράφει περιμετρικά, μέσα σε πλαίσιο, την επωνυμία 

του ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2ο Σκοπός 
Σκοποί του Ιδρύματος είναι: 

1) Η χορήγηση υποτροφιών σε νέους και νέες μαθητές 
του Γυμνασίου και του Λυκείου. Η χορήγηση υποτροφιών 
σε φοιτητές Ανωτάτων Εκπαιδευτικών Ιδρυμάτων (Α.Ε.Ι.) 
Πανεπιστημιακού Τομέα (Πανεπιστήμια) και Τεχνολογι¬ 
κού Τομέα (Τ.Ε.Ι.). Η χορήγηση υποτροφιών σε πτυχιού- 
χους Ανωτάτων Εκπαιδευτικών Ιδρυμάτων Πανεπιστη¬ 
μιακού Τομέα (Πανεπιστήμια) και Τεχνολογικού Τομέα 
(Τ.Ε.Ι.), για μεταπτυχιακές και διδακτορικές σπουδές σε 
Πανεπιστήμια ή Ανώτατες Σχολέςτου Εξωτερικού ή του 
Εσωτερικού. 

Ο σκοπός αυτός είναι άμεσος και θα υλοποιηθεί αμέ¬ 
σως εκ των τόκων του κεφαλαίου και των εσόδων έκτης 
εκμεταλλεύσεωςτων περιουσιακών στοιχείων του ιδρύ¬ 
ματος καθώς και των ετησίων χορηγήσεων του Ιδρυτού 
προς το Ίδρυμα που θα υπερβαίνουν τις είκοσι πέντε 
χιλιάδες ευρώ (25.000 €). Οι υποτροφίες χορηγούνται σε 
οικονομικώς ασθενέστερους και καλύτερης επιδόσεως 
φοιτητές. 

2) Οι δωρεές και χορηγίες χρηματικών ποσών: 

α) Σε κρατικά νοσοκομεία και γενικά κρατικά νοση¬ 
λευτήρια για την αγορά φαρμάκων και ιατρικού μηχα¬ 
νολογικού εξοπλισμού. 

β) Σε ερευνητικά ιατρικά κέντρα, ινστιτούτα, εργα¬ 
στήρια, ιδρύματα κ.λπ., είτε δημόσια είτε ιδιωτικά που 
λειτουργούν νόμιμα στην ελληνική επικράτεια και ασχο¬ 
λούνται με την επιστημονική έρευνα των ασθενειών και 
των ιατρικών μέσων αντιμετώπισης αυτών, για την οικο¬ 
νομική ενίσχυση του έργου τους. 

γ) Σε ιδιώτες γιατρούς ή ομάδες γιατρών, καταξιωμέ¬ 
νους στη συνείδηση της κοινωνίας για την προσφορά 
τους στον άνθρωπο ή σε διεθνείς οργανισμούς βοηθού- 
ντες την καταπολέμηση των ασθενειών, για την οικονο¬ 
μική ενίσχυση του έργου τους. 

δ) Σε ανεγνωρισμένου κύρους επιστήμονες - ερευνη¬ 
τές που έχουν ιθαγένεια χώρας της Ευρωπαϊκής Ένωσης 
ή άλλων κρατών της Ευρώπης, (απονομή χρηματικών 
βραβείων ανά διετία). 

2) Σε φυσικό πρόσωπο ή Οργανισμό που πραγματικά 
εργάστηκε και συνετέλεσε για την Ειρήνη (ανά διετία). 

Οι σκοποί της παρ. 2 υλοποιούνται από το 2021 και 
μετά από περιουσιακά στοιχεία τα οποία θα μεταβιβα¬ 
στούν από τον ιδρυτή λόγω δωρεάς στο Ίδρυμα και θα 
αποτελούνται από προσοδοφόρα ακίνητα εκτιμηθείσας 
αξίας κατά τη σύσταση του ιδρύματος το έτος 2008 δώ¬ 
δεκα εκατομμυρίων ευρώ (12.000.000 €) περίπου, πλέον 
μετρητών ποσού πέντε εκατομμυρίων ευρώ (5.000.000 €) 
και πλέον των όσων καταλείπονται εις το Ίδρυμα δια 
διαθήκης του Ιδρυτού. 

Άρθρο 3ο 
Περιουσία-Πόροι 

1. Περιουσία του ιδρύματος αποτελούν: 

α) Χρηματικό ποσό ενός εκατομμυρίου πεντακοσίων 
χιλιάδων ευρώ (1.500.000 €).Το ποσό αυτό έχει κατατεθεί 


από τον Ιδρυτή σε νομίμως λειτουργούσα στην Ελλάδα 
Τράπεζα ή άλλο Πιστωτικό Οργανισμό σε έντοκη μηνιαία 
προθεσμιακή κατάθεση επ' ονόματιτου Ιδρύματος, είναι 
όμως δυνατή η τοποθέτηση του σε άλλη συμφερότερη 
επένδυση. 

β) Τα περιουσιακά στοιχεία που αναφέρονται στη πα¬ 
ράγραφο 2 του προηγούμενου άρθρου ότι θα μεταβι¬ 
βαστούν από τον ιδρυτή καθώς και όσα περιουσιακά 
στοιχεία μεταβιβαστούν στο ίδρυμα δια πράξεως δω¬ 
ρεάς ή δια διαθήκης του. 

2. Πόροι του Ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις σε Τράπεζες ή άλλους 
πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιοσδήποτε 
φυσικού ή νομικού προσώπου προς αυτό. 

δ) Η τακτική ετησία επιχορήγηση από τον ιδρυτή 
Μιχαήλ Λεβέντη αναλόγου προς επίτευξη των σκοπών 
του Ιδρύματος ανερχομένη σε ποσό που υπερβαίνει τις 
είκοσι πέντε χιλιάδες (25.000) ευρώ. 

ε) Οι έκτακτες επιχορηγήσεις του ιδρυτή. 

Μέρος από τα ως άνω έσοδα, μετά την εκπλήρωση των 
ετησίων υποχρεώσεων και την καταβολή των δαπανών 
λειτουργίας, θα διατίθενται είτε για την επαύξηση του 
κεφαλαίου είτε για την τοποθέτησή τους σε προσοδο¬ 
φόρους επενδύσεις, επ’ ονόματι του Ιδρύματος. 

Μέρος ή όλη η κινητή περιουσίατου ιδρύματος δύνα- 
ται να διατίθεται για αγορά προσοδοφόρου ακινήτου, ή 
να τοποθετείται σε προσοδοφόρα επένδυση, επ' ονόμα- 
τι του Ιδρύματος. Η ακίνητη περιουσία του Ιδρύματος 
δύνανται να εκποιείται δι' ομοφώνου αποφάσεως του 
Διοικητικού Συμβουλίου, εφόσον η απόδοση αυτής είναι 
ασύμφορη και υπό τον όρον ότι, το τίμημα της πωλή- 
σεως θα διατεθεί για την αγορά άλλων προσοδοφόρων 
ακινήτων ή θα τοποθετηθεί σε άλλες επωφελέστερες 
επενδύσεις, εφαρμοζομένων των διατάξεων του ν. 4182/ 
2013 δια την αγορά και πώληση ακινήτων του Ιδρύματος. 

Άρθρο 4ο 
Διοίκηση 

Ι.Το Ίδρυμα διοικείται από πενταμελές Διοικητικό 
Συμβούλιο που αποτελείται από τους: 

α) Μιχαήλ Αντωνίου Λεβέντη, συμβολαιογράφο, ως 
ισόβιο Πρόεδρο. 

β) Βασίλειο Γιαννόπουλο του Αποστόλου, ιατρό, ως 
Αντιπρόεδρο. 

γ) Μεταξία - Άννα Παπακωνσταντίνου - Λέγγερη του 
Πάνου, δικηγόρο, ως Γραμματέα. 

δ) Δημήτριο Ξενόπουλο του Ιωάννη, Διευθυντή Τρα- 
πέζης, ως Ταμία. 

ε) Θεόδωρο Βοϊδονικόλα του Γεωργίου, ιατρό, ως μέ¬ 
λος του Δ.Σ. 

2. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης κάποιου από 
τα παραπάνω πέντε ορισθέντα μέλη του Δ.Σ., αντικατα¬ 
στάτες ορίζονται κατ' επιλογή του Δ.Σ. οι: 

α) Αριστοτέλης Κούρτηςτου Κωνσταντίνου, ιατρός. 

β) Ελένη Μίζη του Παναγιώτη, συνταξιούχος. 

γ) Χαράλαμπος Βασιλειάδης του Γεωργίου, ηλεκτρο¬ 
λόγος - μηχανικός. 

δ) Σωτήριος Κωνσταντίνου Πουρλιώτης, Μηχανικός. 

Σε περίπτωση αντικατάστασης, έλλειψης ή άρνησης 
των ανωτέρω, η κενή θέση θα συμπληρώνεται με από¬ 
φαση των υπολοίπων μελών, σύμφωνα με τις διατάξεις 
της συστατικής πράξης και του ν. 4182/2013. 

3. Ο ιδρυτής και ισόβιος Πρόεδρος Μιχαήλ Αντωνίου 
Λεβέντης αντικαθιστά τα αποχωρούντα, παραιτούμενα 
ή απουσιάζοντα μέλη του Διοικητικού Συμβουλίου και 
μετά την αποχώρησή του η εκλογή των νέων μελών του 
ιδρύματος θα γίνεται σύμφωνα με την προηγούμενη πα¬ 
ράγραφο. Πρώτος ισόβιος Πρόεδρος μετά τον ιδρυτή 
ορίζεται ο Δημήτριος Ξενόπουλος και μετά τούτον ή 
εφόσον αυτός δεν αποδεχθεί, γίνεται επαναπροσδιορι¬ 
σμός των αρμοδιοτήτων των μελών του Δ.Σ. με μυστική 
ψηφοφορία 

4. Το Διοικητικό Συμβούλιο συνεδριάζει τακτικά κάθε 
τέσσερεις (4) μήνες και εκτάκτως όποτε το ζητήσει ο 
Πρόεδρος ή δύο (2) από τα μέλη του, με γραπτή αίτησή 
τους προς τον Πρόεδρο, πάντοτε όμως έπειτα από πρό¬ 
σκληση του Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων μελών και σε 
περίπτωση ισοψηφίας υπερισχύει η γνώμη με την οποία 
συντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τέσσερις (4) 
συνεχείς συνεδριάσεις, θεωρείται ότι έχει παραιτηθεί και 
η κενή θέση αυτού συμπληρώνεται κατά τα οριζόμενα 
στην παρ. 2 του παρόντος άρθρου. 

8. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρούνται όλες 
οι αποφάσεις που λαμβάνονται από αυτό, καθώς και η 
γνώμη των μελών που τυχόν διαφωνούν. Τα πρακτικά 
υπογράφονται από όλα τα μέλη που μετέχουν στη συ¬ 
νεδρίαση. 

9. Τα μέλη του Διοικητικού Συμβουλίου, εκτός του Προ¬ 
έδρου και του Γραμματέα, προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή 
άλλων εξόδων που δαπάνησαν για την εκτέλεση υπη¬ 
ρεσίας του Ιδρύματος, εφόσον έγιναν έπειτα από ειδική 
εντολή του Διοικητικού Συμβουλίου και αποδεικνύεται 
ότι πραγματοποιήθηκαν νόμιμα. 

Ο Πρόεδρος του Ιδρύματος θα λαμβάνει μηνιαίωςως 
αντιμισθία μέχρι το ποσό των οκτακόσιων (800) ευρώ, 
ο δε Γραμματέας μέχρι το ποσό των τριακοσίων (300) 
ευρώ. Τα ποσά αυτά μπορούν να αναπροσαρμόζονται 
ανά τριετία κατά την κρίση του Δ.Σ. Ο Ιδρυτής του Ιδρύ¬ 
ματος ως Πρόεδρος αυτού δεν θα λαμβάνει αντιμισθία 

10. Το Δ. Σ. δύναται να επιλέγει πρόσωπα εγνωσμένης 
επιστημονικής αξίας, ως συμβούλους, επί θεμάτων που 
άπτονται των σκοπών του Ιδρύματος. 


Άρθρο 5ο 

Αρμοδιότητες Διοικητικού Συμβουλίου 
Ι.Το Διοικητικό Συμβούλιο διοικεί και διαχειρίζεται 
την περιουσία του ιδρύματος και γενικά αποφασίζει για 
κάθε θέμα που αφορά στη διοίκηση και στη λειτουργία 
του, τη διάθεση των πόρων αυτού, καθώς και για κάθε 
ενέργεια που σχετίζεται με την εκπλήρωση του σκοπού 
του, πάντοτε όμως σύμφωνα με τις διατάξεις της συστα¬ 
τικής πράξης, του παρόντος οργανισμού και του ν. 4182/ 
2013, όπως αυτός ισχύει, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 
α) Διαχειρίζεται την περιουσία του Ιδρύματος και απο¬ 
φασίζει για την πώληση και αγορά ακινήτων και γενικά 
την επωφελή τοποθέτηση αυτής. 

β) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπο¬ 
λογισμό, απολογισμό και ισολογισμό του Ιδρύματος, 
σύμφωνα με τις διατάξεις του ν. 4182/2013. 

γ) Αποφασίζει την πρόσληψη του αναγκαίου προσωπι¬ 
κού του ιδρύματος με την προϋπόθεση όμως ότι υπάρχει 
αντίστοιχη πίστωση στο εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και 
τα ειδικότερα καθήκοντα του παραπάνω προσωπικού, 
καθώς και την αμοιβή του, σύμφωνα με τους όρους των 
συλλογικών συμβάσεων εργασίας και τις διατάξεις γενι¬ 
κότερα της εργατικής νομοθεσίας. 

δ) Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του Ιδρύματος. 

ε) Αποφασίζει για την αποδοχή ή αποποίηση κληρο¬ 
νομιών, κληροδοσιών και δωρεών, καθώς και για την 
ανακήρυξη ευεργετών και δωρητών του Ιδρύματος. 

στ) Αποφασίζει για τον τρόπο εκπλήρωσης των σκο¬ 
πών της παρ. 2 του άρθρου 2 του παρόντος και για τη 
χορήγηση χρηματικών βραβείων και επαίνων στους πε¬ 
ραιώνοντας τις μεταπτυχιακές σπουδές τους υποτρό¬ 
φους του Ιδρύματος με βαθμό άριστα. 

Άρθρο 6ο 

Αρμοδιότητες Προέδρου 

1.0 Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως 
ή με πρόσωπο που ορίζεται απ' αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις 
για συνεδρίαση στέλνονται στα μέλη του Διοικητικού 
Συμβουλίου πέντε (5) τουλάχιστον μέρες πριν από τη 
συνεδρίαση, είτε εγγράφως είτε με ηλεκτρονική μορφή. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ' 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι' αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος 
του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα 
έγγραφα του ιδρύματος προς τρίτους, επικυρώνει και 
εκδίδει τα αντίγραφα των Πρακτικών του ιδρύματος. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του Ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2.Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή 
κωλύματος τούτου, άλλο μέλος του Διοικητικού Συμ¬ 
βουλίου που ορίζεται με απόφαση αυτού. 

Άρθρο 7ο 

Αρμοδιότητες Γραμματέα 

1. Ο Γραμματέας του Ιδρύματος: 

α) Φροντίζει για τη σύνταξη των πρακτικών του Διοι¬ 
κητικού Συμβουλίου, 
β) Διεκπεραιώνει την αλληλογραφία, 
γ) Φυλάσσει τα έγγραφα, τα βιβλία (εκτός από τα δια¬ 
χειριστικά) και τη σφραγίδα του Ιδρύματος και ευθύνεται 
για την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω 
ειδικών συνθηκών) να βοηθείται από υπάλληλο του 
Ιδρύματος, την ευθύνη όμως για τις ενέργειες τούτου 
φέρει πάντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8ο 

Αρμοδιότητες Τ αμία 

1. Ο Ταμίας του Ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του Ιδρύματος, σε ένα από τα 
αναγνωρισμένα πιστωτικά ιδρύματα ή στοΤ.Π. και Δ., 
έχοντας την ευχέρεια να παρακρατεί από αυτά ένα μικρό 
ποσό, που είναι αναγκαίο για την πληρωμή έκτακτων 
και επειγουσών δαπανών του ιδρύματος, το ύψος του 
οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάσσει τα διαχειριστικά βιβλία και στοι¬ 
χεία του Ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογι¬ 
σμού, απολογισμού και ισολογισμού του Ιδρύματος. 

2. ΤονΤαμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 


Άρθρο 9ο 

Επιλογή και ανακήρυξη υποτρόφων 

1. Δικαίωμα υποτροφίας έχουν: 

α) Όσοι έχουν την Ελληνική Ιθαγένεια ή είναι ελληνικής 
καταγωγής ή υπήκοοι χώρας της Ευρωπαϊκής Ενώσεως 
ή της Ευρώπης γενικότερα, πλην των βρετανικής ιθα¬ 
γένειας. 

β) Όσοι έχουν ενδεικτικό σπουδών ή απολυτήριο 
εφόσον πρόκειται για μαθητές Γυμνασίου ή Λυκείου ή 
πιστοποιητικό σπουδών, εφόσον πρόκειται για φοιτητές 
και σπουδαστές ή πτυχίο, εφόσον πρόκειται για τελει¬ 
όφοιτους Ανωτάτων Εκπαιδευτικών Ιδρυμάτων (Α.Ε.Ι.) 
Πανεπιστημιακού Τομέα (Πανεπιστήμια) και Τεχνολογι¬ 
κού Τομέα (Τ.Ε.Ι.). 

γ) Όσοι έχουν πιστοποιητικό που να αποδεικνύει την 
επαρκή γνώση της γλώσσας της χώρας, σε πανεπιστή¬ 
μιο της οποίας θα πραγματοποιήσει τις μεταπτυχιακές 
σπουδές ο υπότροφος. 

δ) Όσοι έχουν ηλικία όχι μεγαλύτερη των 30 ετών ανε¬ 
ξαρτήτως φύλου. 

2. Η επιλογή και ανακήρυξη των υποτρόφων θα γίνεται 
χωρίς διαγωνισμό, σύμφωνα με τις διατάξεις της συστα¬ 
τικής πράξης του ιδρύματος, του παρόντος οργανισμού 
και του ν. 4182/2013. 

3. Κριτήριο για την επιλογή και ανακήρυξη των υπο¬ 
τρόφων αποτελεί ο βαθμός του ενδεικτικού ή του απο¬ 
λυτηρίου ή του πιστοποιητικού σπουδών ή του αποδει¬ 
κτικού της αποφοίτησης από τα Ανώτατα Εκπαιδευτικά 
Ιδρύματα (Α.Ε.Ι.) ΠανεπιστημιακούΤομέα (Πανεπιστήμια) 
καιΤεχνολογικούΤομέα (Τ.Ε.Ι.). Εκτων υποψηφίων υπο¬ 
τρόφων που έχουν τις υπό του άρθρου 9 προϋποθέσεις 
χορήγησης υποτροφιών, τις υποτροφίες θα λαμβάνουν 
όσοι έχουν την υψηλότερη βαθμολογία και επομένως 
αυτοί θα επιλέγονται και θα ανακηρύσσονται υπότροφοι 
από το Διοικητικό Συμβούλιο του Ιδρύματος, μεταξύ δε 
ομοβαθμούντων θα προτιμώνται οι οικονομικώς ασθε¬ 
νέστεροι. 

4. Κατ'εξαίρεση δύναται να χορηγείται μία υποτροφία 
σε συγγενή εξ αίματος ή αγχιστείας μέχρι 5ου βαθμού 
συγγένειας του ιδρυτή Μιχαήλ Λεβέντη, με απόφαση 
του Δ.Σ. του Ιδρύματος. 

5. Κατ'εξαίρεση, δύναται να χορηγείται μία υποτροφία 
κατ' έτος, σε μαθητή, σπουδαστή, φοιτητή ή απόφοιτο 
Ανωτάτων Εκπαιδευτικών Ιδρυμάτων (Α.Ε.Ι.) Πανεπιστη¬ 
μιακού Τομέα (Πανεπιστήμια) καιΤεχνολογικούΤομέα 
(Τ.Ε.Ι.), για ειδικούς λόγους, με απόφαση του Δ.Σ. Του 
ιδρύματος. 

Άρθρο 10ο 

Χορήγηση υποτροφιών 

1 .Το ποσόντης μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδων του Ιδρύμα¬ 
τος, τον αριθμό των υποτρόφων και τη χρονική διάρκεια 
της υποτροφίας, πάντοτε όμως μέσα στα όρια που ορίζο¬ 
νται από τις διατάξεις της παρούσης συστατικής πράξης. 

2. Οι υποτροφίες καταβάλλονται στους δικαιούχους 
σύμφωνα με την παρούσα συστατική πράξη και τις δια¬ 
τάξεις του ν. 4182/2013. 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατά¬ 
ξεις της παρούσης συστατικής πράξης του Ιδρύματος και 
του προαναφερθέντος νόμου. Η συνδρομή των προϋπο¬ 
θέσεων αυτών διαπιστώνεται με πράξη του Διοικητικού 
Συμβουλίου του Ιδρύματος, το οποίο έχει υποχρέωση να 
παρακολουθεί την όλη πορεία των σπουδών των υπο¬ 
τρόφων και να αξιώνει απ' αυτούς την υποβολή, κάθε 
έτος, αποδεικτικών στοιχείων της επίδοσής τους. 


στ) Στελέχη αριθμημένων διπλοτύπων αποδείξεων 
είσπραξης και ενταλμάτων πληρωμής, θεωρημένα από 
τον Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και 
άλλων βιβλίων και στοιχείων, τα οποία κρίνει ότι είναι 
απαραίτητα για την παρακολούθηση της διαχείρισης 
της περιουσίας του Ιδρύματος και της εκτέλεσης των 
σκοπών του. 


Άρθρο 11 ο 

Οικονομική Διαχείριση 

1. Η οικονομική διαχείριση του Ιδρύματος περιλαμβά¬ 
νει ετήσια περίοδο, η οποία αρχίζει την 1 η Ιανουάριου 
και λήγει την 31 η Δεκεμβρίου του ιδίου έτους. Κατ' εξαί¬ 
ρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβερνήσεως 
του π.δ/τος της έγκρισης της σύστασης του Ιδρύματος, 
η οποία μπορεί να παραταθεί μέχρι την 31 η Δεκεμβρίου 
του επομένου ημερολογιακού έτους, με απόφαση του 
Διοικητικού Συμβουλίου που λαμβάνεται στην πρώτη 
συνεδρίασή του. 

2. Η οικονομική διαχείριση γίνεται με βάση προϋπο¬ 
λογισμό και απολογισμό και ισολογισμό εσόδων και 
εξόδων, που καταρτίζονται σύμφωνα με τις διατάξεις 
του ν. 4182/2013. 

Άρθρο 12ο 

Βιβλία και στοιχεία 

1. Το Ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο 
καταχωρίζονται με χρονολογική σειρά και με λογιστική 
τάξη, όλα τα έσοδα και έξοδα του Ιδρύματος που πραγ¬ 
ματοποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις 
του ν. 4182/2013. 

ε) Βιβλίο - μητρώο χορήγησης οικονομικών ενισχύσε¬ 
ων και βραβείων. 


Άρθρο 13 

Τροποποίηση Οργανισμού 
Ο Οργανισμός του Ιδρύματος μπορεί να τροποποιηθεί 
ή να συμπληρωθεί με προεδρικό διάταγμα, σύμφωνα 
με τις διατάξεις του ν. 4182/2013 και του Αστικού Κώδι¬ 
κα, ύστερα από πρόταση του Διοικητικού Συμβουλίου 
αυτού. 

Άρθρο 14ο 

Διάλυση του Ιδρύματος - Τύχη περιουσίας αυτού 
Ι.Το Ίδρυμα διαλύεται όταν και όπως ο νόμος ορίζει. 
2. Σε περίπτωση διάλυσης του Ιδρύματος, που προ- 
βλέπεται από τον νόμο η τύχη της περιουσίας ορίζεται 
αποκλειστικούς και μόνον δι' αποφάσεωςτου Διοικητι¬ 
κού Συμβουλίου, η οποία θα διατεθεί για την υλοποίηση 
συναφών κοινωφελών σκοπών. 

Στον Υπουργό Οικονομικών, αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 2 Αυγούστου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Οι Υπουργοί 


Παιδείας, Έρευνας 
και Θρησκευμάτων 

ΚΩΝΣΤΑΝΤΙΝΟΣ ΓΑΒΡΟΓΛΟΥ 

Υφυπουργός Οικονομικών 

ΑΙΚΑΤΕΡΙΝΗ ΠΑΠΑΝΑΤΣΙΟΥ 


Αναπληρωτής Υπουργός 
Παιδείας, Έρευνας 
και Θρησκευμάτων 

ΚΩΝΣΤΑΝΤΙΝΟΣ ΦΩΤΑΚΗΣ 

Υγείας 

ΑΝΔΡΕΑΣ ΞΑΝΘΟΣ 


Αναπληρωτής Υπουργός Υγείας 

ΠΑΥΛΟΣ ΠΟΛΑΚΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























